คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๓๒/๒๕๕๙เรื่องมาตรการป้องกันการลักลอบนำสารเคมี วัสดุ หรือเครื่องมือบางประเภทไปใช้ผลิตยาเสพติด เพื่อให้การแก้ไขปัญหาที่เกิดจากการลักลอบนำสารเคมีวัสดุ หรือเครื่องมือบางประเภทไปใช้ผลิตยาเสพติดให้โทษหรือวัตถุออกฤทธิ์เป็นไปโดยมีประสิทธิภาพยิ่งขึ้นจำเป็นต้องกำหนดมาตรการที่เหมาะสมในการป้องกันการนำเข้า ส่งออก นำผ่าน ขนย้าย ผลิตขาย มีไว้ในครอบครองในพื้นที่ควบคุม เพื่อประโยชน์ในการป้องกัน ระงับหรือปราบปรามการกระทำอันเป็นการบ่อนทำลายความสงบเรียบร้อยหรือความมั่นคงของชาติอาศัยอำนาจตามความในมาตรา ๔๔ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติ จึงมีคำสั่งดังต่อไปนี้ข้อ ๑ ในคำสั่งนี้ผู้ทำธุรกรรม หมายความว่า(๑)ผู้นำเข้า ส่งออก นำผ่าน หรือขนย้ายในพื้นที่ควบคุม(๒)ผู้ผลิต ขายหรือมีไว้ในครอบครองไม่ว่าเพื่อตนเองหรือผู้อื่นและไม่ว่าจะเพื่อประการอื่นใดและรวมถึงการทิ้งอยู่หรือปรากฏอยู่ในบริเวณที่อยู่ในความครอบครองด้วย ทั้งนี้ ภายในพื้นที่ควบคุม(๓)ตัวแทน นายหน้า หรือคนกลางเจรจาติดต่อระหว่างผู้ซื้อ ผู้ขาย หรือผู้ส่งธุรกรรมต้องสงสัย หมายความว่าธุรกรรมซึ่งปรากฏข้อเท็จจริงอย่างใดอย่างหนึ่งดังนี้(๑)ผู้ทำธุรกรรมฝ่าฝืนหรือไม่ปฏิบัติหน้าที่ตามข้อ ๒ (๓)(๒)ผู้ทำธุรกรรมจงใจแสดงข้อความเท็จหรือปกปิดข้อความจริงอันเป็นสาระสำคัญ(๓)ผู้ทำธุรกรรมซึ่งมีหนังสือเรียกตามคำสั่งนี้ ไม่มาให้ถ้อยคำไม่ส่งเอกสารหรือวัตถุตามกำหนดเวลาโดยไม่มีเหตุผลอันสมควรหรือมาให้ถ้อยคำแล้วแต่ไม่สามารถพิสูจน์ได้ว่าธุรกรรมนั้นได้กระทำโดยสุจริตหรือไม่เป็นธุรกรรมต้องสงสัย(๔)ไม่ปรากฏผู้ทำธุรกรรมมีตัวตนแน่นอน หรือปรากฏว่ามีการใช้ชื่อปลอมหรือเท็จหรือผู้ทำธุรกรรมได้หลบหนีหรือต้องหาคดียาเสพติดเลขาธิการ หมายความว่าเลขาธิการคณะกรรมการป้องกันและปราบปรามยาเสพติดข้อ ๒เพื่อประโยชน์ในการป้องกัน ระงับหรือปราบปรามการกระทำอันเป็นการบ่อนทำลายความสงบเรียบร้อยหรือความมั่นคงของชาติให้รัฐมนตรีว่าการกระทรวงยุติธรรมมีอำนาจประกาศกำหนดมาตรการดังต่อไปนี้ในการป้องกันการลักลอบนำสารเคมีวัสดุ หรือเครื่องมือบางประเภทไปใช้ผลิตยาเสพติด(๑)ชื่อ ปริมาณของสารเคมี วัสดุ หรือเครื่องมือควบคุม(๒)กำหนดพื้นที่ควบคุมสารเคมี วัสดุ หรือเครื่องมือนั้นโดยอาจกำหนดห้วงเวลาหรือระยะเวลาตามที่เห็นสมควรก็ได้(๓)กำหนดหน้าที่ของผู้ทำธุรกรรมและวิธีดำเนินการอื่นใดเพื่อควบคุมสารเคมี วัสดุหรือเครื่องมือตาม (๑) และ (๒)ข้อ ๓ ในการปฏิบัติหน้าที่เลขาธิการรองเลขาธิการคณะกรรมการป้องกันและปราบปรามยาเสพติดและเจ้าพนักงานตามกฎหมายว่าด้วยการป้องกันและปราบปรามยาเสพติด มีอำนาจหน้าที่ดังต่อไปนี้(๑)เข้าไปในสถานที่ผลิตหรือเก็บสารเคมี วัสดุ หรือเครื่องมือในกรณีที่มีเหตุอันควรสงสัยว่าเป็นธุรกรรมต้องสงสัยหรือฝ่าฝืนหรือไม่ปฏิบัติตามคำสั่งนี้(๒)ตรวจค้นบุคคล สถานที่ หรือยานพาหนะที่บรรทุกสารเคมี วัสดุหรือเครื่องมือในกรณีที่มีเหตุอันควรสงสัยว่าเป็นธุรกรรมต้องสงสัยหรือฝ่าฝืนหรือไม่ปฏิบัติตามคำสั่งนี้ ทั้งนี้อาจนำสารเคมีในปริมาณเท่าที่จำเป็นไปเป็นตัวอย่างเพื่อตรวจสอบได้(๓)กัก ยึด หรืออายัดสารเคมี วัสดุ เครื่องมือ ยานพาหนะ ภาชนะบรรจุ สมุดบัญชี เอกสารหรือสิ่งของอื่น ในกรณีที่มีเหตุอันควรสงสัยว่าเป็นธุรกรรมต้องสงสัยหรือฝ่าฝืนหรือไม่ปฏิบัติตามคำสั่งนี้ มีกำหนดระยะเวลาไม่เกินสามสิบวัน ทั้งนี้ถ้ามีเหตุจำเป็นเลขาธิการอาจพิจารณาขยายระยะเวลาได้อีกไม่เกินสามสิบวัน(๔)มีหนังสือเรียกบุคคลมาให้ถ้อยคำ ส่งเอกสาร หรือวัตถุใด ๆมาเพื่อให้บุคคลนั้นพิสูจน์ว่าธุรกรรมที่เกี่ยวข้องกับสิ่งของที่กัก ยึดหรืออายัดตาม (๓) นั้น ได้กระทำโดยสุจริตหรือไม่เป็นธุรกรรมต้องสงสัยข้อ ๔ ในกรณีที่เจ้าพนักงานได้ใช้อำนาจกัก ยึดหรืออายัดตามข้อ ๓ (๓) แล้วให้รายงานเลขาธิการภายในสามวัน และให้เลขาธิการมีอำนาจดังต่อไปนี้(๑)สั่งคืนสิ่งของที่กัก ยึด หรือแจ้งการถอนอายัดในกรณีเห็นว่าธุรกรรมนั้นไม่เป็นธุรกรรมต้องสงสัยหรือผู้ทำธุรกรรมสามารถพิสูจน์ได้ว่าตนได้ทำธุรกรรมนั้นโดยสุจริตให้เจ้าพนักงานแจ้งเป็นหนังสือไปยังผู้ควรได้รับคืนให้มารับสิ่งของที่กักยึด หรือแจ้งการถอนอายัดไว้ ในกรณีที่ไม่สามารถแจ้งได้ให้โฆษณาทางหนังสือพิมพ์หรือโดยปิดประกาศในที่เปิดเผย ณ ที่ทำการของเจ้าพนักงานและสถานที่อายัดเป็นเวลาไม่น้อยกว่าเจ็ดวัน(๒)สั่งทำลาย หรือจัดการตามที่เห็นสมควร ในกรณีดังนี้(ก)เห็นว่าธุรกรรมนั้นเป็นธุรกรรมต้องสงสัยและผู้ทำธุรกรรมไม่มาพิสูจน์ว่าตนได้ทำธุรกรรมนั้นโดยสุจริต(ข) ปรากฏว่าผู้ควรได้รับคืนไม่มาขอรับสิ่งของที่กัก ยึดหรืออายัดไว้ภายในเก้าสิบวันนับแต่วันที่แจ้งเป็นหนังสือหรือวันที่โฆษณาทางหนังสือพิมพ์หรือวันที่ปิดประกาศในที่เปิดเผยตาม (๑) หรือ(ค)ไม่ปรากฏว่ามีผู้ทำธุรกรรมมาแสดงตนภายในเก้าสิบวันนับแต่วันที่ได้ใช้อำนาจกัก ยึดหรืออายัดตามข้อ ๓ (๓)ข้อ ๕ ในการปฏิบัติการตามคำสั่งนี้ให้เลขาธิการรองเลขาธิการคณะกรรมการป้องกันและปราบปรามยาเสพติด และเจ้าพนักงานตามกฎหมายว่าด้วยการป้องกันและปราบปรามยาเสพติดเป็นเจ้าพนักงานตามประมวลกฎหมายอาญาข้อ ๖ บรรดาสารเคมีที่รัฐมนตรีว่าการกระทรวงยุติธรรมประกาศตามข้อ๒ (๑) ซึ่งเจ้าพนักงานตามกฎหมายอื่นได้กัก ยึดหรืออายัดไว้อยู่ก่อนวันที่คำสั่งนี้ใช้บังคับ ให้ถือว่าเป็นการกัก ยึด หรืออายัดตามคำสั่งนี้และให้เจ้าพนักงานตามกฎหมายดังกล่าวนั้นรายงานเลขาธิการภายในหกสิบวันนับแต่วันที่ประกาศมีผลใช้บังคับเพื่อเลขาธิการดำเนินการตามคำสั่งนี้ต่อไป ทั้งนี้หากมีความจำเป็นเลขาธิการอาจขยายระยะเวลาการรายงานได้ตามความเหมาะสมข้อ ๗[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๒๑มิถุนายน พุทธศักราช ๒๕๕๙พลเอก ประยุทธ์ จันทร์โอชาหัวหน้าคณะรักษาความสงบแห่งชาติปริยานุช/จัดทำ๒๒ มิถุนายน๒๕๕๙ปุณิกา/ตรวจ๒๒ มิถุนายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๓๙ ง/หน้า ๑๕/๒๑ มิถุนายน ๒๕๕๙